
Uzimajući u obzir aktualnu epidemiološku situaciju, osim kada je navedeno u Uputama 
objavljenim 26. kolovoza, maske su obvezne i u sljedećem situacijama: 

e za učenike od 5. razreda OŠ nadalje tijekom cijelog boravka u školi i tijekom boravka u 
učionici, čak i kada je riječ o ustanovi u kojoj je razmak u učionicama između svih osoba 
(učenika, nastavnika i dr.) veći od 1,5 m.* 

e za učenike srednjih škola tijekom cijelog boravka u školi i tijekom boravka u učionici, čak i 
kada je riječ o ustanovi u kojoj je razmak u učionicama između svih osoba (učenika, 
nastavnika i dr.) veći od 2 m.* 

e za nastavnike, odgajatelje i druge djelatnike škola i dječjih vrtića kao i roditelje i druge 
odrasle osobe tijekom cijelog boravka u školi/dječjem vrtiću i tijekom boravka u učionici 
odnosno odgojno-obrazovnoj grupi; iznimno cijepljeni odgajatelji i učinitelji razredne 
nastave kao i odgajatelji i učitelji razredne nastave koji su unazad 12 mjeseci preboljeli 
COVID-19 ne trebaju nositi masku kada borave u svojem razrednom odjelu odnosno u 
svojoj odgojno-obrazovnoj grupi. 

* za učenike od prvog do četvrtog razreda osnovne škole (uključujući četvrti razred) kod 
prolaska zajedničkim prostorijama odnosno u svim situacijama kraćeg trajanja kada se 
učenici jednog razrednog odjela miješaju s učenicima drugog razrednog odjela (u učionici 
učenici do 4. razreda, uključujući četvrti razred, ne nose masku). 

*Za vrijeme trajanja aktualne epidemiološke situacije nadležni lokalni stožer, na prijedlog ustanove 
i suglasnost osnivača, ne može odlučiti da za pojedinu školu učenici ne moraju nositi maske te da 
nastavnici u učionici ne trebaju nositi masku neovisno o razmaku. 

Raspored sjedenja u učionicama nužno je organizirati na način da se ostvari što je mogući 
veći razmak između učenika. 

Djeca rane i predškolske dobi, kao i učenici s teškoćama u razvoju koji svladavaju posebne 
programe, ne nose zaštitne maske. Izuzet od obveze nošenja maske u školi može biti samo 
učenik/djelatnik čije zdravstveno stanje to onemogućuje; navedeno utvrđuje nadležni školski 
liječnik za učenika ili obiteljski liječnik za djelatnika. 

Maske nije potrebno nositi za vrijeme nastave tjelesne i zdravstvene kulture, drugih oblika 
tjelesne aktivnosti i za vrijeme objeda. 

